Convocatoria de subvencións e axudas públicas 

[bookmark: _Hlk70332074]Extracto da convocatoria para a concesión de axudas á reactivación económica do comercio e á hostalería do Concello de Melide a través das tarxetas bono “Merca en Melide” (2ª CAMPAÑA).

Obxecto.- O obxecto destas axudas e apoiar ao sector comercial e de hostalería do municipio de Melide, tratando de impulsar o consumo local a través da posta en funcionamento das tarxetas-bono “Merca en Melide” por importe de 50€ para investir na súa totalidade nos establecementos comerciais e de hostalería do municipio que se adhiran a dita iniciativa, mediante o procedemento de concorrencia non competitiva, previsto no artigo 19.2 da Lei 9/2007, do 13 de xuño, de subvencións de Galicia.

Beneficiarios.- Os beneficiarios/as das axudas, deberán ser persoas maiores de 18 anos, non atoparse incursas en ningunha das circunstancias recollidas no artigo 13.2 e 13.3 da Lei 38/2003, do 17 de novembro, xeneral de subvencións e estar ao corrente no cumprimento das súas obrigas tributarias coa AEAT e coa TXSS e co Concello de Melide, para o cal será suficiente presentar declaración responsable.

Bases Reguladoras.- A convocatoria de axudas para á reactivación económica do comercio e á hostalería do Concello de Melide a través das tarxetas bono “Merca en Melide” (2ª Campaña), xunto co modelo de solicitude normalizado para a obtención destas axudas están publicadas na páxina web municipal (www.concellodemelide.gal).

[bookmark: _GoBack]Contía.- O importe da consignación prevista ascende a un total de 26.000€ para un total de 1.300 tarxetas-bono, con cargo á aplicación orzamentaria 430/480.00 para as axudas directas para a entrega de bonos subvencionables e de 5.500€ con cargo á aplicación orzamentaria 430/226.99 para sufragar os custos que supón a emisión das tarxetas-bono. O importe indicado opera como límite. Configurase como unha subvención prepagable.

A tarxeta-bono “Merca en Melide” é unha tarxeta prepago cun crédito de 50€ dos cales o Concello de Melide subvencionará o 40% do valor da mesma (20€) e o beneficiario da axuda/subvención aportará a contía restante 60% (30€).

Establécese a posibilidade de incrementar o crédito previa tramitación do expediente de modificación orzamentaria correspondente. O incremento do crédito queda condicionado a declaración de dispoñibilidade do crédito previa aprobación da modificación orzamentaria que proceda. Neste caso, publicarase a ampliación de crédito e a ampliación de prazo para presentar novas solicitudes.

Prazo de presentación de solicitudes.- As solicitudes para ser beneficiaria/o da axuda a través da tarxeta-bono “Merca en Melide” deberanse presentar de maneira presencial no edificio Multiusos, Praza das Universidades, Melide.

No relativo á segunda campaña, as solicitudes poderán presentarse dende o 1 de setembro de 2021 ata o 17 de setembro de 2021. As datas para o uso das tarxetas-bono comezará o 27 de setembro de 2021 e rematará o 31 de outubro de 2021.

Para a presentación da solicitude utilizarase o formulario normalizado que consta como Anexo I desta convocatoria e xunto co dito formulario a persoa interesada achegará fotocopia do DNI ou documento identificativo, a efectos de comprobar o cumprimento dos requisitos para ser beneficiario da axuda.


